
Brangūs tikintieji! 


Pulkim ant kelių... Šie žodžiai jums primins ankstesnę Sumos 
didybę. Jūsų vaizduotė nukels jus į tą nuostabią Šventąją Lotyniškų Mišių 
Liturgiją, pakylėjančią jūsų sielą grigališkuoju choralu, paslapties ir 
adoracijos atmosfera. 

"Pulkim ant kelių..." prieš vienintelį Tikrą Dievą, prieš 
Švenčiausiąją Trejybę, apreikštą vienintelės Religijos, kurią Jis Pats įkūrė 
žemėje, Katalikų Bažnyčios. Visos šventosios Bažnyčios institucijos 
išreiškė šį svarbiausią Mūsų Tikėjimo dalyką - Dievas yra visos tvarinijos 
centre, mes JAM priklausome, mes NUO JO priklausome, BE JO mes 
esame NIEKAS: Šventosios Mišios, aukotos vienodai visame pasaulyje iki 
Naujos Tvarkos sukūrimo 1969 metais, labai aiškiai tai parodo: Mišios yra 
Jėsaus Kristaus auka, Jo Kančių ir Mirties ant Kryžiaus atnaujinimas, 
atnašaujamas  Švenčiausiajai Trejybei kaip aukščiausias garbinimo, 
padėkos, atsiprašymo ir suplikacijos aktas. 

"Pulkim ant kelių..." taip pat yra ir giliausias Šv. Pijaus X Draugijos 
troškimas. Šituo krizės laikotarpiu, kada Dievo teisės pakeistos Žmogaus 
Teisėmis; kada Auka, atnašaujama Dievui, pakeista džiaugsmingu žmonių 
puotavimu; kada krikščionys užmiršta pulti ant kelių, melstis, prašyti 
atleidimo, suteikti Dievui būties centro vietą; šiuo ekumenizmo laikotarpiu, 
kada net kunigai ir vyskupai skelbia, kad visos religijos yra lygios ir Dievą 
nužemina iki vienos, tarp daugelio, religijos įkūrėjo, mūsų Draugija, 
teisiškai įsteigta kaip Romos Katalikų Bažnyčios brolija, toliau skelbia 
amžiną Tiesą, perduodamą Petro ir jo įpėdinių iš kartos į kartą, be 
pakeitimų, be sumenkinimo, bet interpretuodama ir gindama ją nuo visų 
antpuolių. 

Būdami ištikimi Šventajai Tradicijai, mes blogai vertinami tų, kurie 
Bažnyčioje pakeitė viską. Jie nori pateikti mus kaip keistą pagyvenusių 
pavėlavėlių grupę, kap nostalgikus, kurie nesugeba prisitaikyti moderniame 
pasulyje. Kai kurie jų, be joko pagrindo, stato mus už Bažnyčios ribų, 
rėkdami "Sekta!" ir "Schizmatikai!" tik todėl, kad mes aiškiai atsisakome 
išduoti mūsų Viešpatį ir tapti neištikimais amžinajam Tikėjimo depozitui, 
Bažnyčios mokymui. 

Kokie tad esame laimingi, galėdami pateikti jums šį pirmąjį Šv. 

Pijaus X Draugijos leidinį lietuvių kalba. Tebūna tai įrodymu mūsų gilaus 
katalikiškumo, parodančio, kad Jėzaus doktrina keistis negali, nes "Jis yra 
tas pats vakar, šiandien ir visados" (žr. Žyd 13,8). Nei vienas kunigas, nei 
vienas vyskupas, nei vienas Susirinkimas, nei vienas Popiežius neturi teisės 
keisti Visų Laikų Tikėjimo, nes jis yra ne Tikėjimo šeimininkas, bet jo 
tarnas. 

Tebūnie šis leidinys pagalba ir parama visiems tiems, kurie nori 
likti ištikimais katalikais (ar tokiais tapti), vadovu tiems, kurie yra 
suklaidinti ir šviesa tiems, kurie ieško prasmės šiuolaikinio pasaulio 
tamsybėje. 

Pagaliau, tebūnie tai priemonė, vėl mokanti mus, jog privalome 
"pulti ant kelių" prieš Dievą, kad turime savo gyvenimą kreipti ne link 
žemiškų pasitenkinimų, o į amžinąją Meilę, priruoštą mums "prieš pasaulio 
sutvėrimą" (Ef 1,4). 


"Omnia instaurare in Christo" (Ef 1,10) - "Viską atnaujinti Jėzuje 
Kristuje" - toks buvo Popiežiaus Šventojo Pijaus X, Draugijos Globėjo, 
šūkis. Melskimės ir dirbkime, kad šis šūkis vėl taptų realybe Lietuvoje, 
šioje senoje ir didingoje katalikiškoje valstybėje. Linkėdamas Kalėdoms 
jums visiems Naujai Gimusio Kūdikio meilės ir visų Dievo malonių 
Naujaisiais Metais, laimindamas jus, jungiuosi su jumis, ginant mūsų 
Šventąjį Katalikų Tikėjimą 


Kunigas Karl Stehlin 


Sužibės mums šviesa, nes užgimė mums 
Viešpats, ir vadinsis jis Nuostabusis, Dievas, 


taikos Kunigaikštis, būsimojo amžiaus Tėvas, 
kurio viešpatavimui nebus galo (Iz. 9,2). 


KA 


SV. PIJAUS X KUNIGŲ BROLIJA 


Jo Eksc. Arkivyskupas Marcel Lefebvre ir Biskupas Antonio de Castro Mayer 


Šv. Pijaus X Kunigų Broliją 1970m. lapkričio 1d. kanoniškai įsteigė 
Lozanos, Ženevos ir Fribūro vyskupijos Šveicarijoje Vyskupas, Jo Ešksc. 
kun. vysk. Charriere. Brolijos pagrindiniu tikslu yra seminarijų, kuriose 
pagal integralų ir tikrą Katalikų Bažnyčios tikėjimą būtų formuojami ir 
šventinami kunigai, steigimas. Taigi, nuo pat pradžių tai yra veikla, 
besitenkinanti Bažnyčios aprobata. 

Brolijos steigėjas, Jo Eksc. Arkivyskupas Marcel Lefebvre 1905m. 
gimė Prancūzijoje, Tourcoing mieste. 1929m. Lille buvo įšventintas 
kunigu, 0 1932m. išvyko į Gaboną kaip Šventosios Dvasios Tėvų 
kongregacijos misionierius. 1947m. Popiežius Pijus XII paskyrė jį 
apaštališkuoju vikaru Dakare (Senegalas). Tais pačiais metais Jo 

Eminencija Kard. Lienart konsekravo jį vyskupu. Po metų Pijus XII 
patikėjo jam visos prancūzakalbės Afrikos, į kurios sudėtį tada įėjo 18 
valstybių, apaštalinio delegato funkciją. Vienuoliką metų Arkivyskupas ten 
darbavosi. 

Kard. Thiandoum, kuris kunigystės šventimus ir Vyskupo 
konsekraciją priėmė iš Arkivyskupo Lefebvre rankų, tvirtino, kad visi žino, 
jog Arkivyskupas nusipelnė Afrikai daugiau nei kas kitas šiame 
šimtmetyje. Ten dirbdamas, įsteigė 36 diecezijas, įkūrė daugybę misijų ir 
ligoninių. Pradinių mokyklų skaičius išaugo 600 7o, o vidurinių - 1200 To. 
Popiežius Jonas XXIII paskyrė jį Popiežiaus Sosto asistentu ir pakvietė į II 
Vatikano Susirinkimo rengimo komisijos sudėtį. 1962 metais buvo 
išrinktas Šventosios Dvasios Tėvų generolu. Susirinkimo metu tapo 
nesavanoriu prasidedančio Bažnyčios nykimo liudininku. Savo sąžinės 
nesutepdamas, negalėjo pasirašyti dokumentų dėl religinės laisvės arba 
ekumenizmo, nes jie aiškiai prieštaravo visų ligtolinių popiežių mokymui. 

Susirinkimas Bažnyčios gyvenime pradėjo visuotinių pakeitimų 
epochą: nauja Mišių ir sakramentų tvarka, katekizmų pakeitimas į 
nutylinčius svarbiausias tikėjimo tiesas, ekumeninis požiūris į kitas religijas 
arba dialogas su šiuolaikiniu pasauliu ir jo klaidomis ... Bematant, jaunų 
kunigų formacija nusirito iki apverktino lygio. Būtent tada daug jaunuolių 
kreipėsi į Arkivyskupą su prašymu padėti jiems pasiruošti kunigystei. Jo 
atsakymu tapo Šv. Pijaus X Kunigų Brolijos įkūrimas. Iš karto prasidėjo 
persekiojimai, nukreipti prieš Šveicarijoje atidarytą seminariją; daug 
vyskupų ai škiai negalėjo sutikti su tuo, kad būsimieji kunigai būtų 
formuojami pagal tradicinį Bažnyčios mokymą, išlaikant tradicinę Šv. 
Mišių tvarką. Tuo metu veikla greitai vystėsi ir išplito po visą pasaulį. 
1983m. Arkivyskupas Lefebvre perdavė Šv. Pijaus X Brolijos valdymą iš 
Vokietijos kilusiam kunigui Franz Schmidberger. 

Tuo pat metu situacija Romoje be perstojo blogėjo: 1986m. 
popiežius nuvyko į sinagogą, kur buvo priimtas kaip lygus didžiajam 
rabinui; tais pačiais metais Asyžiuje įvyko visų religijų susitikimas, 
kuriame Šventasis Tėvas padėkojo delegatams už jų veiklą taikos labui. 
Kiekviena grupė meldėsi atskiroje vietoje, o ant vieno altoriaus buvo 
pastatyta net Budos statulėlė. 

Atsižvelgiant į šiuos faktus, nepaprastai svarbius katalikų tikėjimui, 
Arkivyskupas nusprendė, atsižvelgdamas į savo amžių, paprašyti Apaštalų 
Sostinės leidimo įšventinti keturis vyskupus padėjėjus, kurie galėtų tęsti jo 

veiklą, kas galų gale jam buvo atsakyta, nes buvo žinoma, kad jie nepriims 
naujo mokymo apie ekumenizmą ir religinę laisvę, lygiai kaip nesutiks 
aukoti Šv. Mišių pagal naują tvarką. 

Autentiško tikėjimo, gožiamo visų tų naujenybių, bei sutinkančios 
su Bažnyčios Tradicija kunigų formacijos išsaugojimo vardan, 1988 metais 
Arkvyskupas - prieš Romos valdininkų valią - įšventino 4 vyskupus 
pagalbininkus. Tačiau tas, iš pažiūros, nepaklusimas nėra schizma, nes 
naujieji vyskupai užsiima tik sakramentų, rezervuotų vyskupui, teikimu, ir 
nepretenduoja į ordinarinę jurisdikciją. Tai jokiu būdu nereiškia Popiežiaus 
autoriteto atmetimo, kaip tik priešingai: kai tik hierarchija grįš į tradiciniį 
tikėjimą, vyskupai sudės savo įgaliojimus prie Šv. Petro Įpėdinio kojų. 

Arkivysk. Lefebvre mirė 1991metų kovo 25 dieną. Paliko Bažnyčiai 
Broliją, kuri visame pasaulyje tęsia tradicinį mokymą ir nenuilstamai 
kovoja prieš pragaištingas klaidas, propaguojamas nuo II Vatikano 
Susirinkimo laikų. Šiuo metu joje yra 320 kunigų, 230 seminaristų, daugiau 
kaip 50 Brolių ir 140 Seserų. 


"Norėčiau, kad žinotumėte, 
kad jei Vyskupas 
atsiskirtų nuo Romos, 
tai būčiau ne aš. 
Mano Deklaracija 
(Lapkričio 21-osios) 
išreiškia tai pakankamai 
aiškiai ir įtaigiai." 
(Arkivyskupas Lefebvre) 


ARKIVYSKUPO MARCEL LEFEBVRE 
1974 METŲ LAPKRIČIO 21-0SIOS 
DEKLARACJA 
(Per Švč M. Marijos Paaukojimo šventę) 


Visa širdimi ir visa siela priklausome katalikiškajai Romai, katalikų 
tikėjimo bei tradicijų, būtinų jo išsaugojimui, sargo; amžinajai Romai, 
išminties ir tiesos mokytojai. 

Tuo tarpu atsisakome ir visada atsisakydavome paklusti neo- 
modernistinių ir neo-protestantiškųjų tendencijų Romai, kuri išraiškingai 
pasirodė II Vatikano Susirinkimo metu, o po Susirinkimo - visose iš jo 
kylančiose reformose. 

Visos jos prisidėjo ir, be perstojo, prisideda prie Bažnyčios ir 
kunigystės sugriovimo, Mišių Aukos ir Sakramentų panaikinimo, 
vienuoliškojo gyvenimo išnykimo ir natūralistinio bei Tejardistinio (1) 
mokymo universitetuose, seminarijose ir katechetikoje: mokymo, kylančio 
iš liberalizmo ir protestantizmo, daugybę kartų pasmerktų iškilmingo 
Bažnyčios mokymo. 

Joks autoritetas, net pats aukščiausias hierarchijoje, negali priversti 
mūsų apleisti ar susilpninti mūsų katalikiško tikėjimo, taip aiškiai 
Bažnyčios Mokymo išreikšto ir išpažinto devynioliką amžių. 

"Draugai", sako šv. Paulius, "nors tai būtume mes patys, nors tai 
būtų angelas iš dangaus, kuris skelbtų jums kitą evengeliją, o ne tą, kurią 
mes jums skelbėme, tebūna prakeiktas" (Gal.1,8). 

Ar tai nėra tai, ką Šventasis Tėvas šiandien mums kartoja? Ir jei yra 
tam tikri prieštaravimai jo žodžiuose ir darbuose, lygiai kaip ir dikasterijų 
(2) veikloje, tuomet mes remiamės į tai, kas visuomet buvo mokoma ir 
esame kurti naujovėms, griaunančioms Bažnyčią. 

Neįmanoma iš pagrindų pakeisti Lex Orandi, nepakeičiant Lex 
Credendi. Su Naujosiomis Mišiomis čia siejasi naujasis katekizmas, nauja 
kunigystė, naujosios seminarijos, naujieji universitetai, "Charizmatinė" 
Bažnyčia, pentekostalizmas - visa tai prieštarauja ortodoksijai ir niekada 
nesikeičiančiam Bažnyčios mokymui. 

Ši reformacija, kylanti ( o ji kyla) iš liberalizmo ir protestantizmo, 
yra pilnai sugedusi; ji kyla iš erezijos ir atveda į ereziją, net jei visi jos 
7 


veiksmai formaliai nėra eretiški. Todėl neįmanoma, kad kuris nors 
sąžiningas ir ištikimas katalikas priimtų šią reformaciją ar kokiu nors būdu 
jai paklustų. 

Vienintelis ištikimybės Bažnyčiai ir Katalikų doktrinai požiūris, 
derantis mūsų išganymui, yra kategoriškas atsisakymas priimti šią 
reformaciją. Būtent todėl, be jokio sukilimo, kartėlio ar apmaudo, mes 
tęsiame savo kunigų ugdymo darbą, vadovaudamiesi niekada 
nesikeičiančiu Bažnyčios Mokymu, nuoširdžiai įsitikinę, kad tai - 
didžiausias dalykas, kuriuo mes galime pasitarnauti Šventajai Katalikų 
Bažnyčiai, Aukščiausiajam Pontifikui ir būsimosioms kartoms. 

Būtent todėl, mes tvirtai laikomės visko, ko Bažnyčia nuosekliai 
mokė ir ką praktikavo tikėjimo, moralės, Dievo garbinimo, katechetikos, 
kunigų formacijos ir Bažnyčios institucijų srityse (ir kodifikavo knygose, 
išleistose prieš įsivyraujant modernistinei Susirinkimo įtakai) iki tol, kol 
tikroji tradicijos šviesa neišsklaidys sutemų, dengiančių dangų virš 
amžinosios Romos. 

Taip elgdamiesi, iš Dievo malonės, ir su Mergelės Marijos, Šv. 
Juozapo ir Šv. Pijaus X pabalba, mes neabejojame, jog esame ištikimi 
Visuotinei ir Romos Bažnyčiai, visiems Petro įpėdiniams ir kad esame 
Fideles Dispensatores Mysteriorum Domini Nostri Jesu Christi in Spiritu 
Sancto (ištikimi Mūsų Viešpaties Jėzaus Kristaus misterijų valdytojai 
Šventojoje Dvasioje). 


+ Marcel Lefebvre 
(1) Dikasterijos: Romos Kongregacijos (Departamentai), vadovaujami 


kardinolų. 
(2) Tejardistinis: nuo Teilhard de Chardin vardo. 

POPIEŽIUS ŠV. PIJUS X, BROLIJOS GLOBĖJAS 


s buvo išrinktas Popiežiumi 1903 m. 
is - I Pasaulinio karo pradžioje. 


Gimęs 1853 metai 


ir mirė 1914 -ai 
Popežius Pijus XII jį kanonizavo 1954 metais. 


Jo šventę Bažnyčia švenčia rugsėjo 3 dieną. 
Jo šūkis: Omnia instaurare in Christo! 
Viską atnaujinti Jėzuje Kristuje! 


ŠV. ATANAZO LAIŠKAS 
SAVO GANOMIESIEMS 


Šv. Atanazas gyveno ketvirtajame amžiuje ir buvo Aleksandrijos (Egipte) 
Vyskupas 46-erius metus. Išmestas iš savo vyskupijos mažiausiai 5 kartus, viso 
tremtyje jis praleido 17 metų. Įžymusis atsivertėlis, John Henry Kardinolas 
Newman apibūdino jį kaip "pagrindinį, po Apaštalų, įrankį, kuriuo šventosios 
Krikščionybės tiesos buvo perduotos ir išsaugotos pasauliui. "Dažnai cituojamas 
kaip Ortodoksijos Čempionas, Šv. Atanazas, be abejo, buvo vienu ryžtingiausių 
tikėjimo gynėjų visoje Bažnyčios istorijoje. Jei kas galėtų būti išskirtas kaip 
šventasis mūsų laikams, aišku, juo būtų Šv. Atanazas. Žemiau pateikiamas jo 
laiškas galėtų, beveik žodis į žodį, būti parašytas vakar. 


Tenuramina jus Dievas! ... Kas jus liūdina ... yra faktas, kad kiti 
užgrobė bažnyčią smurtu, tuomet, kai jūs, šiuo metu, esate už jos ribų. 
Tiesa tai, kad jie turi patalpas - tačiau jūs turite apaštališkąjį Tikėjimą. Jie 
gali užgrobti mūsų bažnyčias, tačiau jie yra už tikrojo Tikėjimo ribų. Jūs 
liekate už šventovių durų, tačiau Tikėjimas gyvena jumyse. Pasvarstykime: 
kas svarbiau, vieta ar tikėjimas? Be abejo, tikrasis Tikėjimas. Kas 
pralaimėjo ir kas nugalėjo šioje kovoje - tas, kuris turi patalpas ar tas, kuris 
išlaiko Tikėjimą? 

Tiesa, patalpos - gerai, kai jose skelbiamas apaštališkasis Tikėjimas; 
jie šventi, jei jose viskas vyksta šventai ... 

Jūs esate laimingaisiais: jūs, kurie liekate bažnyčioje savo tikėjimu, 
kurie tvirtai laikotės Tikėjimo pagrindų, perduotų jums iš apaštališkosios 
Tradicijos. Ir jei šlykštus pavyduliavimas ne kartą bandė sujudinti jį, nieko 
iš to neišėjo. Tai jie yra atsimetusiais nuo jos dabartinės krizės laikotarpiu. 

Niekas niekuomet neužgoš jūsų tikėjimo, mylimi broliai. Ir mes 
tikime, kad Dievas vieną dieną grąžins mums mūsų bažnyčias. 

Tuo būdu, kuo aršiau jie bando užimti šventoves, tuo labiau jie atsiskiria 
nuo Bažnyčios. Jie tvirtina atstovaują Bažnyčią; tačiau, iš tikrųjų, jie teesą 
tais, kurie išvaro save iš Jos ir nueina klystkeliais. 

Net tuo atveju, kai katalikų, ištikimų Tradicijai, telieka 
saujelė, būtent jie yra tikroji Jėzaus Kristaus Bažnyčia. (Papildomai 
išryškinta) 

KODĖL MELDŽIAMĖS? 


Vaikščiodamas miesto gat- 
vėmis, praeivio paklausiau: 

"Ar jūs paprastai meldžiatės?" 
"Och..." 

"Na... ne visai; ne per daugiausiai, 
sakyčiau." 

Šiek tiek toliau, kito žmogaus: 

"Ar jūs katalikė, ponia?" 

"O, taip!" 

"Taigi esate Dievo vaiku?" 

"Taip." 

"Ar jūs įprastai meldžiatės?" 

"Ne." 

"Tuomet jūs turėtumėte | būti 
nemylintis vaikas, kuris niekad 
nesišneka su savo  dangiškuoju 
Tėvu?" 

Eidamas toliau, domėjausi: 

"O jūs, pone, ar jūs filosofas?" 
"Taip." 

"Tuomet, įprastai, jūs galvojate?" 
"Ne." 

Įtartinas filosofas!... 

"Ar jūs katalikas?" 

"Taip." 

"Ar jūs meldžiatės?" 

"Ne." 

Įtartinas katalikas! Na, ir keistas gi 
senas pasaulis... 

Ir tuzinas klausimų kirbėjo 
mano mintyse. Ar taip jau būtina 
melstis? Kas, galų gale, yra malda ir 
kaip geriausiai galėčiau melstis? ... ir 
Lt... Taip pat mąsčiau apie 
atsakymus į šiuos klausimus, kuriuos, 
tokius aiškius, pateikia Šventoji 
Motina Bažnyčia. Viskas tampa taip 
aišku. Taigi, kaip tai įmanoma, kad 


žmonės nesimeldžia? Malda, galų 
gale, yra aukščiausias ir kilniausias 
veiksmas, kurį žmogus gali atlikti. 
Tai yra jo proto aktas, kuriuo jis kelia 
savo sielą į Dievą. "Malda", sako Šv. 
Tomas Akvinietis, - "tai veiksmas, 
būdingas racionaliems tvariniams, tai 
yra, jis išimtinai priklauso tokiems 
tvariniams. Tai proto aktas, kuris 
verčia mus daryti tai, kas geriausia. 
Neracionalūs tvariniai melstis 
negali." 


Yra trys dažniausiai 
besikartajontys klaidingi požiūriai į 
maldą. Vienas - ateistų, kurie sako, 
kad nėra Dievo, kuris viską valdytų, 
taigi, ir malda yra bevertė, kaip ir bet 
kuris kitas religijos aktas. Prieš šį 
požiūrį, turime pareikšti, kad jis 
aiškiai konfliktuoja su protu ir 
tikėjimu, nes visa tvarinija liudija 
Dievo šlovę. Kita klaida yra 
racionalizmo produktas. 

Nors racionalistas pasiruošęs 
sutikti, kad Dievas egzistuoja, jis 
daugiau linkęs sakyti, kad Dievas yra 
nesikeičiantis ir valdo  tvariniją 
pastovių dėsnių priemonėmis. Taigi, 
visi daiktai atsiranda iš būtinybės, ir 
beprasmiška melstis Dievui bei 
bandyti pakeisti Jo valią ir Jo 
įstatymus mūsų labui. Trečią klaidą 
daro tie patys racionalistai, kurie 
sako: Dievas yra Apvaizda, taigi Jis 
žino ir aprūpina mus viskuo, ko 
mums reikia. Ir iš tikrųjų, Biblijoje 
skaitome: "Jūsų Tėvas žino, kas jums 


reikalinga, dar prieš jums prašant Jį" - 


(Mt 6,8). Todėl malda, būdama 
bandymu pakeisti Dievo Apvaizdą, 
yra kvailystė. Atsakydami 
racionalistams, mes paaiškiname, kad 
meldžiamės ne todėl, kad pakeistume 
Apvaizdą, bet kad save sutaikytume 
su ja. Mes melžiamės, kad gautume 
tai, ką Dievas nusprendė suteikti 
mums dėl mūsų maldų. 


Malda, suprasta kaip mūsų 
inteligencijos ir mūsų valios aktas 
kreiptis į, ir, iki tam tikro laipsnio, 
dalyvauti Dievo Apvaizdoje, rodo, iš 
Dievo pusės, nuostabų gailestingumo 
pavyzdį mūsų atžvilgiu. Kaip mus 
moko Šv. Tomas Akvinietis, nėra 
nieko žeminančio protingam tvariniui 
melstis ir melsti savo Kūrėją, kad 
gautų reikiamų gėrybių, nors jos ir 
būtų neįmanomos tam  tvariniui 
pasiekti. Priešingai, sako Šv. Tomas, 
malda ne tik nežemina, bet aukština 
ir didina mūsų orumą. Dievas, 
sutverdamas žmogų protinga būtybe, 
turinčia laisvą valią ir pašvenčiamąją 
malonę, nenorėjo, kad jis būtų 
paprasčiausias tarnas; vergas; ar, dar 
blogiau, žaislas Jo rankose. Nuo pat 
pradžių Dievas šiam  tvariuiui 
dovanoja labai glaudų dalyvavimą Jo 
begalinėje laimėje ir Jo tvėrimo 
darbe: "Ir Dievas sutvėrė žmogų 
pagal savo atvaizdą; pagal Dievo 
atvaizdą Jis sutvėrė jį; vyru ir 
moterimi Jis sutvėrė juos. Ir Dievas 
laimino juos, sakydamas: Daugėkite 
ir dauginkitės, ir užpildykite žemę, ir 
pajunkite ją, ir valdykite jūros žuvis, 

ir oro paukščius, ir visus gyvus 
tvarinius, kurie juda ant žemės, "(Pr 
1,27-29). 


Prigimtinėje, kaip ir 
antgamtinėje tvarkoje, Dievas 
suteikia savo  tvariniui visas 
priemones pasiekti jo tikslą. Malda 
suteikia toms priemonėms galutinę ir 
didžiausią galią. Iš tiesų, yra dalykų, 
kurių mes negalime gauti niekaip 
kitaip, kaip tik per maldą. Ar 
nepatyrėme daugybę kartų savo 
gyvenime, kad mūsų natūralūs 
įgūdžiai paprasčiausiai nėra 
pakankami: "Jei Dievas nestato 
namo, bergždžiai dirba tie, kurie jį 
stato"(Ps 126,1). Taip, per maldą, 
Dievas leidžia mums pasiekti tai, ką 
mes suprantame kaip geriausią, 
tačiau turime pripažinti, kad tai 
pralenkia mūsų žmogiškųjų 
galimybių ribas. Šioje Apvaizdos 
dispozicijoje, galime įžvelgti švelnų 
Dieviškos meilės gestų mūsų 
atžvilgiu. Dievas ne tik nori 
pozityviai suteikti mums tai, kas 
geriausia: Jis nori duoti tai tokiu 
būdu, kad tai tampa mūsų per dorybę; 
t.y., per mūsų valios bendravimą su 
Jo valia. 

Turime puikų šio maldos 
nuostabumo pavyzdį Biblijoje - 
Jėzaus ir šimtininko iš Kafarnaumo 
susitikime. Šis romėnų karininkas, 
kurio  kilni ir nuoširdi malda 
pastūmėja Jėzų atlikti stebuklą, labai 
myli vieną iš savo tarnų. Taip 
atsitinka, kad tas tarnas yra 
beviltiškoje padėtyje: sunkiai sergąs 


ir jau mirštantis. Taigi, šimtininkas 
meldžia Jėzų, pirmiausia 
išpažindamas savo silpnumą; savo 
ribotumą: jis yra pagonis. 

"Viešpatie, nesu vertas, kad 
įeitum po mano stogu: tačiau tik tark 
žodį, ir mano tarnas bus išgydytas" 
(Mt 8,8) Jėzus yra Dievas 
(šimtininkas išpažįsta tai); ko 
šimtininkas pats negali padaryti, 
Jėzus gali padaryti jam. Šimtininko 
argumentacija, kuri toliau seka, yra 
tiesi ir praktiška: "Nes aš taip pat esu 
žmogus, pavaldus valdžiai; turintis 
savo valdžioje kareivių, ir aš sakau 
tam "Eik" ir jis eina, ir kitam "Ateik" 
ir jis ateina, ir savo tarnui "Daryk tai" 
ir jis daro tai" (Mt 8,9). Šimtininkas 
atrodo sakąs: "Matai, mano 
Viešpatie, nors aš esu | tik 
puskarininkis, mano žodis yra 
visagalis mano pavaldiniams, kurie 
vykdo paklusnumo stebuklus. Taip 
daug labiau Tavo žodis, nes jis turi 
dieviškąją galią". Jėzus, patyręs šio 
romėnų karininko tikėjimą, tuomet 
išgydys jo tarną. Šv. Augustinas 
komentuoja: "O Dievo dosnume: Jis 
žavisi savo  tvariniu; Jis žavisi 
malonės darbu, kurį Jis pats sukuria 
sieloje." 


"Sakyti, kad malda nenau- 
dinga yra tuo pat, kas tvir- 
tinti, jog galime pamaitinti 


savo kūnus nevalgydami ir 
visus panašius dalykus, ku- 
rie yra gryna nesąmonė." 

Sv. Tomas Akvinietis 


Ne, žmogui nėra nieko 
žeminančio melstis Dievui. Malda - 
tai nuostabus Dievo meilės savo 
tvariniui išradimas, kuriuo Jis laimi 
mūsų inteligenciją ir mūsų valią, taip, 
visus mūsų troškimus, kad pakeltų 
juos ("elevatio mentis ad Deum") ir 
sujungtų juos su savaisiais; tuo būdu 
įkūnydamas Meilės savo 
šventiesiems planą. 


Sakyti, kad malda 
nenaudinga, rašo Šv. Tomas 
Akvinietis, yra tuo pat, kas tvirtinti, 
jog galime pasiekti kurią nors vietą 
nevaikščiodami;  pamaitinti savo 
kūnus nevalgydami ir visus panašius 
dalykus, kurie yra gryna nesąmonė. 
Kitas komentuoja tuo būdu: 

"Pasvarstyk, sukaupęs visą 
savo dėmesį, didžiulį krikščionių 
kvailumą, kurie dėl bet kokių 
pasaulietinių gėrybių, iš kurių jie 
tikisi didelės naudos, noriai kentės 
didžiules pastangas ir skausmus, 
žinodami, kad be jų jie negali tikėtis 
jokios naudos. Tuomet, kai ateina 
laikas pjauti maldų vaisius, jie 
pasilieka  tingiai apsnūdę. Jokio 
derliaus tam, kuris krinta miegoti, 
vietoj to, kad dirbtų. " 

Sekančiame numeryje, 
išnagrinėsime kai kuriuos kitus 
klausimus, tokius kaip: kaip melstis, 
ir daugiau... 


(Tęsinys kitame numeryje) 


Kunigas Roland de Merode 

religijos, Sventoji Mišių Auka ...) 

Vytautas Kleiza 

IŠ TRADICIJOS GYVENIMO 

- Šv. Pijaus X Kunigų Brolija 

- Arkyviskupo Lefebvre 1974m. Deklaracija 


KATALIKŲ DOKTRINA 
- Šv. Atanazo laiškas savo ganomiesiems 


- Kodėl meldžiamės? 

ADRESAS KORESPONDENCIJAI: 


Kun. Karl Stehlin 
Priorat U.L.Frau von Fatima 
A - 3542 JAIDHOF 1 
AUSTRIA 


tel. (00) 43 2716 / 855980 
fax (00) 43 2716 / 8561 

Leidėjas: Šv. Pijaus X Kunigų Brolija 

Redakcija: Kun. Karl Stehlin, kun. Roland de Merode 

Vidiniam naudojimu 


E sis 


Palkim ant kelių, visi krikščionys, 
Didžiai ištroškę Jėzaus malonės. 
Su ašaromis Dievą maldaukim 
"Tą mišių auką jam atuašaukim. 


Suklaupę meldžiam, Jėzau saldžiausias, 


Maldas priimki mūsų karščiausias, 
Mus išmokyki Dievą pažinti, 
Pildyt jo valią ir jį garbinti. 


Vykdyki žemėj meilę, ramybę, 
Mirusiems teiki dangaus linksmybę; 
Gyviems sveikatą, metą geriausią 
Duok per tą auką mišių švenčiausią. 


Puolam po kojų, Jėzau meilingas, 
Nepaisyk kalčių, būk gailestingas, 
Viltį padėjom aukoje tavo, 
Visus mus glauski prie Širdies savo. 


Tavo malonės duok mums patirti, 
Neleiski niekam 1modėmėj mirti, 
Duok tave, Jėzau, karštai mylėti, 
Paskui per amžius danguj regėti. 

